**IZMJENE I DOPUNE PRORAČUNA GRADA DUBROVNIKA ZA 2018. GODINU UPRAVNOG ODJELA ZA POSLOVE GRADONAČELNIKA**

Za rashode Upravnog odjela za poslove gradonačelnika Proračunom Grada Dubrovnika za 2018. godinu planirano je 58.290.000,00 kuna. Trećim rebalansom Proračuna Grada Dubrovnika za 2018. godinu planirana sredstva se povećavaju za 10.070.000,00 kuna te novi plan iznosi 68.360.000,00 kuna. Iznos od 5.900.000,00 kuna povećava se sukladno Odluci o raspodjeli viška prihoda iz 2017. godine, a iznos od 4.170.000,00 kn povećava se iz planiranog povećanja općih prihoda. U okviru Ureda gradonačelnika otvaraju se nova aktivnost 009006 – Pokroviteljstva i novi projekt 009007 – Vila Palma MUP Dubrovnik. Planirana sredstva na razini Ureda gradonačelnika povećavaju se za 1.650.000,00 kn te iznose 4.485.000,00 kuna. U okviru Općih rashoda uprave planirana sredstva se povećavaju za 8.420.000,00 kuna te iznose 63.875.000,00 kuna.

**GLAVA 02200 - URED GRADONAČELNIKA**

Trećim rebalansom programa 009 - Redovna djelatnost Ureda gradonačelnika otvaraju se nova aktivnost i novi projekt, a rashodi se povećavaju u iznosu od 1.650.000,00 kn.

U okviru aktivnosti 009002 – Protokola, došlo je do povećanja rashoda u iznosu od 200,000,00 kuna.

Na kontu 329 – Ostali nespomenuti rashodi poslovanja, rashodi se povećavaju iz viška prihoda, šifra 22 u iznosu od 200.000,00 kuna, a za potrebe reprezentacije.

Na aktivnosti 009004 – Proračunska zaliha, sredstva se povećavaju iz općih prihoda, šifra 11 u iznosu od 100.000,00 kuna.

Na novootvorenoj aktivnosti 009006 - Pokroviteljstva, konto 381- Tekuće donacije planira se iznos od 500.000,00 kuna, s tim da se dio od 200.000,00 kuna planira iz viška prihoda, šifra 22, a ostatak od 300.000,00 kuna planira se iz općih prihoda, šifra 11. Navedena sredstva dodjeljivat će se na temelju javnog natječaja.

Na novootvorenom projektu 009007 – Vila Palma MUP Dubrovnik, konto 363 – Pomoći unutar općeg proračuna, planira se iznos od 600.000,00 kuna iz općih prihoda, šifra 11, a za obnovu zgrade koju koristi Policijska uprava Dubrovnik.

Trećim rebalansom programa 010 - Civilna zaštita, planirana sredstva se povećavaju za 250.000,00 kuna.

U okviru aktivnosti 010004 – Zaštita i spašavanje, na kontu 381 – Tekuće donacije, planirani rashodi se povećavaju za 250.000,00 kuna iz viška prihoda, šifra 22, a sredstva se planiraju za donaciju Hrvatskoj gorskoj službi spašavanja za tekuće aktivnosti u 2018. godini. Na istoj aktivnosti sredstva se preraspodjeljuju te se na kontu 323 – Rashodi za usluge, iznos smanjuje za 12.000,00 kuna, a na kontu 329 - Ostali nespomenuti rashodi poslovanja, sredstva povećavaju za isti iznos.

**GLAVA 02300 - OPĆI RASHODI UPRAVE**

Trećim rebalansom programa 005 – Redovna djelatnost Gradske uprave, rashodi se povećavaju u iznosu od 4.055.000,00 kuna.

U okviru aktivnosti 005001 – Administracija i upravljanje, rashodi se povećavaju za 50.000,00 kuna.

Na kontu 311 – Plaće, planirana sredstva ostaju na istoj razini, ali se mijenja izvor financiranja za iznos od 619.400,00 kuna te izvor financiranja više nisu opći prihodi, šifra 11 već višak prihoda, šifra 22. Otvara se novi konto 324 – Naknade troškova osobama izvan radnog odnosa i planiraju se sredstva u iznosu od 50.000,00 iz općih prihoda, šifra 11, a za naknadu troškova osobama na stručnom osposobljavanju.

Na istom programu unutar aktivnosti 005002 – Materijalni i financijski rashodi, planirana sredstva se povećavaju u iznosu od 4.005.000,00 kuna.

Na kontu 321 – Naknade troškova zaposlenima, planirana sredstva se povećavaju za 240.000,00 kuna, iz viška prihoda, šifra 22, a odnose se na troškove prijevoza na posao i s posla, seminare i savjetovanja. Na kontu 322 – Rashodi za materijal i energiju, sredstva se novim planom povećavaju za 200.000,00 kuna iz viška prihoda, šifra 22, a utrošit će se za uredski materijal, literaturu i službenu odjeću. Na kontu 323 – Rashodi za usluge, sredstva se povećavaju za 3.565.000,00 kuna, s tim da se 2.365.000,00 kuna planira iz viška prihoda, šifra 22, a ostatak od 1.200.000,00 kuna planira se iz općih prihoda, šifra 11. Povećanje iz viška se odnosi na troškove poštarine za uplatnice komunalne naknade, usluge održavanja građevinskih objekata, postrojenja, opreme i prijevoznih sredstava, usluge promidžbe i informiranja, najamnine za opremu i mrežu te intelektualne usluge. Povećanje od 1.200.000,00 kuna iz općih prihoda odnosi se na naknadu poreznoj upravi u iznosu od 1% od ukupno naplaćenih prihoda za troškove obavljanja poslova utvrđivanja, evidentiranja, naplate, nadzora i ovrhe poreza na dohodak.

Trećim rebalansom programa 006 – Informatizacija Gradske uprave, planirani rashodi se povećavaju za 3.945.000,00 kuna.

U okviru projekta 006001 – Računalna oprema, konto 422 – Postrojenja i oprema, sredstva se povećavaju za 880.000,00 kuna iz viška prihoda, šifra 22, a odnose se na nabavu nove i zamjenu dotrajale računalne opreme te nabavu servera.

Na projektu 006002 - Računalni programi, konto 426 – Nematerijalna proizvedena imovina, sredstva se povećavaju u iznosu od 2.700.000,00 kuna, s tim da se dio od 160.600,00 kuna planira iz viška prihoda, šifra 22, a ostatak od 2.539.400,00 kuna planira se iz općih prihoda, šifra 11. Planirani rashodi se odnose na izradu nove web stranice Grada Dubrovnika i razvoj informacijskog sustava u svrhu informatizacije procesa Gradske uprave.

U okviru projekta 006003 – Mrežna i komunikacijska oprema, konto 422 – Postrojenja i oprema, sredstva se povećavaju za 365.000,00 kuna iz viška prihoda, šifra 22, a odnose se na opremanje server sobe i mrežu za novi server.

Trećim rebalansom programa 007 – Oprema i namještaj za Gradsku upravu, planirana sredstva se povećavaju za 420.000,00 kuna i to u okviru projekta 007001 – Oprema i namještaj.

Na kontu 422 – Postrojenja i oprema, planirana sredstva se povećavaju za 400.000,00 kuna, s tim da se 420.000,00 kuna povećava iz viška prihoda, šifra 22, a 20.000,00 kuna se smanjuje iz općih prihoda, šifra 11. Povećanje se odnosi na nabavu uredskog namještaja, ostale uredske opreme i novih uređaja za evidenciju radnog vremena. Na kontu 424 – Knjige, umjetnička djela i ostale izložbene vrijednosti, sredstva se novim planom povećavaju za 20.000,00 kuna iz općih prihoda, šifra 11, a za nabavu umjetničkih djela za Gradsku upravu.